**Στα ακόλουθα παραδείγματα να διακρίνετε αν ο συλλογισμός είναι παραγωγικός , επαγωγικός ή αναλογικός**

1.       Αυτός ο μηχανικός διαλέγει πάντα υπεύθυνους συνεργάτες . Ο Δημήτρης δουλεύει μαζί του , άρα είναι υπεύθυνος μηχανικός .

2.       Ο καινούργιος προϊστάμενος είναι πολύ φλύαρος . Είναι γυναίκα . Όλες οι γυναίκες είναι τελικά φλύαρες

3.       Οι μηχανικοί ηλεκτρονικών υπολογιστών απορροφώνται πολύ εύκολα στην αγορά εργασίας του εξωτερικού . Ο Διονύσης είναι μηχανικός υπολογιστών . Άρα θα βρει σίγουρα δουλειά στο εξωτερικό

4.       Η Δέσποινα είναι πολύ κοινωνικό άτομο . Η Ιωάννα είναι φίλη της Δέσποινας . Άρα και η Ιωάννα ενδέχεται να είναι πολύ κοινωνική

5.       Οι χώρες με μεγάλα ποσοστά αναλφάβητων δεν αναπτύσσονται οικονομικά . Οι περισσότερες αφρικανικές χώρες έχουν μεγάλα ποσοστά αναλφάβητων . Αυτές λοιπόν οι χώρες δεν αναπτύσσονται οικονομικά

6.       Η Μαρία του Α2 είναι ξανθιά . Η Κατερίνα του Α2 είναι ξανθιά . Η Ευτέρπη του Α2 είναι ξανθιά . Το Α2 έχει μόνο τρεις μαθήτριες . Άρα ,όλες οι μαθήτριες του Α2 είναι ξανθιές .